《试院次韵马驹父	见寄》
宋代·喻良能

华发萧萧知更稀，回头五十四年非。
花添病眼正临卷，春满故园犹未归。
止酒独醒陶靖节，寄诗相忆谢玄晖。
若为比得新篇美，西蜀江头锦一机。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。